CELEX: 62020TN0270
Language: fi
Date: 2020-05-07 00:00:00
Title: Asia T-270/20: Kanne 7.5.2020 – JS v. SRB

27.7.2020   
            
            
               FI
            
            
               Euroopan unionin virallinen lehti
            
            
               C 247/19
            
         
      Kanne 7.5.2020 – JS v. SRB
      (Asia T-270/20)
      (2020/C 247/29)
      Oikeudenkäyntikieli: englanti
      
         Asianosaiset
      
      
         Kantaja: JS (edustajat: asianajajat L. Levi ja A. Champetier)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa hänelle 12.6.2019 tiedoksi annetun vuoden 2018 arviointikertomuksen;
               
            
                  —
               
               
                  kumoaa myös ja siltä osin kuin on tarpeen 22.1.2020 päivätyn päätöksen, josta ilmoitettiin 28.1.2020 ja jolla hylättiin hänen 12.9.2019 tekemänsä valitus;
               
            
                  —
               
               
                  velvoittaa vastaajan maksamaan henkisestä kärsimyksestä vahingonkorvauksen, jonka suuruudeksi voidaan kohtuudella arvioida 15 000 euroa;
               
            
                  —
               
               
                  velvoittaa 2 322 euron suuruisen korvauksen maksamiseen vahingosta, joka aiheutui palkan jäädyttämisestä palkkatasolle AD6/3 12 kuukauden ajaksi elokuusta 2019 lukien;
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi neljä kanneperustetta.
      
                  1)
               
               
                  Ensimmäisen kanneperusteen mukaan on tehty ilmeisiä arviointivirheitä ja esitetty herjaavia syytöksiä.
               
            
                  2)
               
               
                  Toisen kanneperusteen mukaan ammatilliset tavoitteet ja soveltuva toimenkuvaus ovat puuttuneet.
               
            
                  3)
               
               
                  Kolmannen kanneperusteen mukaan puolueettomuusperiaatetta on loukattu ja SRB:n täysistunnossa 25.3.2015 tehtyä päätöstä on rikottu. (1)
                  
               
            
                  4)
               
               
                  Neljännen kanneperusteen mukaan mainitun 25.3.2015 tehdyn SRB:n päätöksen 5 artiklaa on rikottu ja huolenpitovelvollisuus on laiminlyöty.
                  Kantaja perustaa vahingonkorvausvaatimuksen sihen, että vastaaja on toiminut virheellisesti, kantaja on kärsinyt vahinkoa ja virheen ja vahingon välillä on syy-yhteys.
               
            
         (1)  Yhteisen kriisinratkaisuneuvoston 25.3.2015 tekemä päätös henkilöstösääntöjen 43 artiklan ja muuhun henkilöstöön sovellettavien palvelussuhteen ehtojen 44 artiklan yleisistä täytäntöönpanosäännöksistä.